જેવી રીતે સોના-ચાંદી ચ્યવનપ્રાશમાં સોના-ચાંદી કે કેસરવાળા પાનમસાલામાં કેસર માત્ર માલ વેચવા માટે જ હોય એ રીતે આ ‘હેટ સ્ટોરી ૩’માં ઇરૉટિક કન્ટેન્ટ ઓન્લી ફિલ્મ વેચવા માટે જ છે. ફિલ્મને એની સાથે કોઈ લેવાદેવા નથી. વળી આમાંથી મોટા ભાગનાં ગલગલિયાં તમે ફિલ્મનાં ગીતોમાં અને ટ્રેલરમાં જોઈ ચૂક્યા છો એટલે એવી સસ્તી ગલીપચી માટે તો થિયેટર સુધી લાંબા થવા જેવું છે જ નહીં. તો એ ત્વચા-પ્રદર્શન સિવાય ફિલ્મમાં બીજું શું છે અને શું નથી એની વાત કરીએ.